მამლუქი (ფილმი)

მამლუქი — 1958 წლის ქართული მხატვრული ფილმი. მისი რეჟისორია დავით რონდელი და გადაღებულია კონდრატე თათარაშვილის ამავე სახელწოდების რომანის მიხედვით.

 სიუჟეტი 

თანასოფლელ ბიჭებს, გოჩას და ხვიჩას მოიტაცებენ და სტამბოლის ტყვეთა ბაზარში გაყიდიან. გოჩას ვენეციელი ვაჭარი იყიდის, ხვიჩას კი — ეგვიპტელი მამლუქი. ხვიჩას მეომრად აღზრდიან და მაჰმუდს შეარქმევენ. წლების შემდეგ მაჰმუდი ჰარამხანაში დამწყვდეულ ქართველ ქალთან ერთად გაქცევას გადაწყვეტს, მაგრამ ცირას მოკლავენ. ერთ-ერთ ბრძოლაში მაჰმუდი სასიკვდილოდ დასჭრის ვენეციელ მეომარს, რომელიც ქართულად დაიკვნესებს. მაჰმუდს ბავშვობა გაახსენდება და მოკლულში ბავშვობის მეგობარ გოჩას იცნობს. მტრის ცხედართან ჩაფიქრებულ მაჰმუდს თანამებრძოლები ღალატს დასწამებენ და მოკლავენ.

 როლებში 
დათო დანელია — ხვიჩა 
ვ. ჯოჯუა — გოჩა
მანანა ლონდარიძე — ცირა 
ოთარ კობერიძე — მაჰმუდი 
აკაკი ხორავა — ალი-ბეგი
ლია ელიავა — ზეინაბი
გიორგი შავგულიძე — ასლან-ბეგი
დუდუხანა წეროძე — მზეხა
მიხეილ ვაშაძე — ტაგუია
ედიშერ მაღალაშვილი — რევია
ბუხუტი ზაქარიაძე — მარკოზი
ვერიკო ანჯაფარიძე — როდამი
ზურაბ ლაფერაძე — ალი-ჰუსეინი
ალექსანდრე გომელაური — ალი-უსუფი
ტარიელ საყვარელიძე — ნაპოლეონ ბონაპარტე
გურამ საღარაძე — იბრაჰიმი
მიხეილ მგელაძე — ვეზირი
ვლადისლავ ვაშაძე — ვენეციელი ასისთავი
გრიგოლ კოსტავა — ზაიდოლი
მიხეილ ჩიხლაძე — მგზავრი გემზე

 რესურსები ინტერნეტში 



კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:1959 წლის ქართული ფილმები
კატეგორია:დავით რონდელის ფილმები
კატეგორია:კინოსტუდია „ქართული ფილმის“ ფილმები
კატეგორია:ქართულ რომანებზე დაფუძნებული ფილმები
კატეგორია:ისტორიული ფილმები
კატეგორია:ფილმები ანბანის მიხედვით